Diari Oficial de la Generalitat Valenciana


Sumari del DOGV 5084, del 02-09-2005 (2005/9811)

RESOLUCIÓ d'11 de juliol de 2005, de la Direcció General de Patrimoni Cultura Valencià, de la Conselleria de Cultura, Educació i Esport de la Generalitat Valenciana, per la qual s'acorda incoar expedient per a la delimitació de l'entorn de protecció del recinte murallat d'Almassora (Castelló) i establiment de la seua corresponent normativa protectora.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5084

Data del DOGV
:   02-09-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/9811


Data del document
:   11-07-2005

Organisme emissor


Tipus de document
:   Resolució

Descriptors 

:   * Almassora
    * ben cultural
    * patrimoni arquitectònic
    * monument
    * protecció del patrimoni

RESOLUCIÓ d'11 de juliol de 2005, de la Direcció General de Patrimoni Cultura Valencià, de la Conselleria de Cultura, Educació i Esport de la Generalitat Valenciana, per la qual s'acorda incoar expedient per a la delimitació de l'entorn de protecció del recinte murallat d'Almassora (Castelló) i establiment de la seua corresponent normativa protectora. [2005/Q9811]
  
La disposició addicional primera de la Llei 4/1998, d'11 de juny, del Patrimoni Cultural Valencià, considera béns d'interés cultural tots els béns existents al territori de la Comunitat Valenciana que a l'entrada en vigor d'esta ja hagen sigut declarats com a tal a l'empara de la Llei 16/1985, de 25 de juny, del Patrimoni Històric Espanyol, i en virtut de l'atribució legal o automàtica de condició monumental continguda en les seues disposicions addicionals primera i segona d'esta última norma. El denominat recinte murallat d'Almassora (Castelló) constituïx, doncs, per ministeri de la llei un bé d'interés cultural amb la categoria de monument.
  
D'acord amb esta atribució ex lege de la condició monumental, la Resolució adoptada en data 30 de novembre de 2004, per la Direcció General de Belles Arts i Béns Culturals, va acordar inscriure el recinte murallat d'Almassora en el Registre General de Béns d'Interés Cultural amb la categoria de monument i el va dotar del corresponent codi d'identificació.
  
La disposició transitòria primera, paràgraf segon, de la Llei 4/1998, d'11 de juny, del Patrimoni Cultural Valencià, permet a la Conselleria de Cultura, Educació i Esport complementar les declaracions de béns d'interés cultural produïdes abans de l'entrada en vigor de la referida llei, a fi d'adaptar-ne el contingut als requisits que s'hi establixen.
  
En compliment del que disposen els articles 27 i 28 de la Llei d'11 de juny de 1998, de la Generalitat Valenciana, i vist l'informe emés pel Servici del Patrimoni Arquitectònic i Mediambiental d'esta Direcció General, favorable a la incoació d'expedient per a la delimitació de l'entorn de protecció del recinte murallat d'Almassora i determinació de la normativa protectora d'este, la Direcció General de Patrimoni Cultural Valencià de la Conselleria de Cultura, Educació i Esport de la Generalitat Valenciana, ha resolt:
  
Primer
  
Incoar expedient per a la delimitació de l'entorn de protecció del recinte murallat d'Almassora i determinar la normativa protectora d'este.
  
Els annexos que s'adjunten a la present resolució delimiten literalment i gràfica l'entorn de protecció i establixen la normativa protectora d'este.
  
Segon
  
En compliment d'allò que s'ha preceptuat en l'article 27.3 de la Llei del Patrimoni Cultural Valencià, notificar esta resolució a l'Ajuntament d'Almassora i als possibles interessats i fer-los saber que, de conformitat amb el que establixen els articles 35 i 36 en relació amb el 27.4 de la llei, la realització de qualsevol intervenció, tant en el monument com en el seu entorn, ha de ser autoritzada preceptivament per esta Direcció General amb caràcter previ a la seua realització i a l'atorgament de la llicència municipal, si és el cas, quan esta resulte preceptiva.
  
Tercer
  
La present incoació, d'acord amb el que establix l'article 33 de la Llei 4/1998, d'11 de juny, del Patrimoni Cultural Valencià, determina la suspensió de l'atorgament de llicències municipals de parcel·lació, urbanització, construcció, demolició, activitat i la resta d'actes d'edificació i ús del sòl que afecten l'immoble i el seu entorn de protecció, així com de les dites actuacions quan siguen dutes a terme directament per les entitats locals. Queden, igualment, suspesos els efectes de les ja atorgades, suspensió els efectes de la qual, de conformitat amb la limitació temporal continguda en el paràgraf segon de l'article 33 de la Llei 4/1998, d'11 de juny, del Patrimoni Cultural Valencià, es resoldrà després de la declaració. No obstant això, la Direcció General de Patrimoni Cultural Valencià podrà autoritzar les actuacions mencionades quan considere que manifestament no perjudiquen els valors del bé que motiven la incoació, així com les obres que, per causa major o interés general, hagueren de realitzar-se inajornablement, segons el que disposa el paràgraf primer del referit article.
  
Quart
  
Que, en compliment d'allò que s'ha preceptuat en l'article 27.3 de la llei, es notifique la present resolució al Registre General de Béns d'Interés Cultural per a la seua anotació preventiva.
  
Quint
  
Que la present resolució amb els seus annexos es publique en el Diari Oficial de la Generalitat Valenciana i en el Boletín Oficial del Estado.
  
València, 11 de juliol de 2005.- El director general de Patrimoni Cultural Valencià: Manuel Muñoz Ibáñez.
  
ANNEX I
  
Delimitació literal
  
Justificació de la delimitació proposada.
  
La delimitació de l'entorn de protecció s'establix d'acord amb criteris següents:
  
- Parcel·les que limiten directament amb la que ocupa el bé d'interés cultural, i que poden afectar a este, tant visualment com físicament, qualsevol intervenció que es realitze sobre elles.
  
- Parcel·les que donen al mateix espai públic que el bé d'interés cultural i que constituïxen l'entorn visual i ambiental immediat, en el qual qualsevol intervenció que es realitze puga suposar una alteració de les condicions de percepció d'aquell o del caràcter de l'espai urbà.
  
- Espais públics en contacte directe amb el bé d'interés cultural i les parcel·les enumerades anteriorment, i que constituïxen part del seu ambient urbà immediat.
  
- Edificacions o qualsevol element del paisatge urbà que, encara que no tenen una situació d'immediatesa amb el bé d'interés cultural, afecten de manera fonamental la percepció d'este.
  
Delimitació de l'entorn de protecció.
  
Perímetre exterior:
  
Origen: intersecció entre l'eix del carrer de la Trinitat amb l'eix del carrer de sant Joaquim, punt A.
  
Sentit: horari.
  
Línia delimitadora: des de l'origen, la línia seguix els eixos dels carrers de Colom, Burriana, Sagrari, Darremur fins a la plaça de Santa Teresa. Des d'esta, gira fins al carrer de Colom, per l'eix del qual prosseguix fins al punt d'origen, A.
  
Perímetre interior 1:
  
Origen: intersecció dels eixos dels carrers Mare de Déu del Carme i Sant Joaquim, punt B.
  
Sentit: horari.
  
Línia delimitadora: des de l'origen, la línia recorre l'eix del carrer de Sant Joaquim, gira i s'introduïx en l'illa 10.576 per la mitgera entre les parcel·les 33 i 34, per a continuar per les parts posteriors de les parcel·les d'esta illa, que donen al carrer de Colom. Prosseguix per l'eix del carrer de Sant Vicent fins a introduir-se en l'illa 10.563 entre les parcel·les 05 i 13. Travessa la parcel·la 03 i recorre les parts posteriors de les parcel·les 15 i 16, i per la mitgera entre les parcel·les 20 i 19. Creua el carrer de Sant Joaquim i s'introduïx entre les parcel·les 18 i 19 de l'illa 10.568; continua per les parts posteriors de les parcel·les que donen al carrer de Sant Cristòfol fins a girar per la mitgera entre les parcel·les 03 i 35. Creua el carrer de Sant Miquel i l'illa 09.564 entre les parcel·les 30 i 31, i 03 i 04. Creua el carrer de Sant Francesc i l'illa 09.562 entre les parcel·les 34 i 35, i 04 i 05. Creua el carrer de la Mare de Déu del Carme i travessa l'illa 09.576 entre les parcel·les 22 i 23, i 03 i 04, gira pel carrer de Sant Antoni fins al punt d'origen B.
  
Perímetre interior 2:
  
Origen: intersecció de l'eix del carrer de Sant Joaquim amb la prolongació de la mitgera entre les parcel·les 14 i 15 de l'illa cadastral número 10.566, punt C.
  
Sentit: horari.
  
Línia delimitadora: des de l'origen, la línia recorre la mitgera entre les parcel·les 18 i 19, de l'illa 11.568, continua per les parts posteriors de les parcel·les 01, 02, 03 i la mitgera sud de la parcel·la 06 d'esta illa. Seguix pels eixos dels carrers de Sant Vicent, Sant Josep i la travessia de Sant Isidre. Travessa l'illa 11.565 per les mitgeres entre les parcel·les 09 i 08 amb la 10 i per la mitgera entre les parcel·les 16 i 17. Prosseguix per la mitgera entre les parcel·les 07 i 08, i 13 i 14. Gira i recorre els eixos dels carrers Mare de Déu del Remei, Sant Vicent i Mare de Déu de la Llum. Voreja la plaça de l'Església i s'introduïx en l'illa 10.555 entre les parcel·les15 i 16, i continua per les parts posteriors de les parcel·les 22 i 23, i per la mitgera entre les parcel·les 03 i 04. Prosseguix travessant l'illa 10.559 entre les parcel·les 22 i 24, i 01 i 02. Creua l'illa 10.552 entre les parcel·les 03 i 04. S'introduïx en la illa 10.566 entre les parcel·les 28 i 29 i prosseguix per les parts posteriors de les parcel·les d'esta illa que donen al carrer de Sant Cristòfol i per la mitgera entre les parcel·les 14 i 15 d'esta illa fins al punt d'origen.
  
Normativa de protecció del monument i el seu entorn.
  
Monument:
  
Article 1. Caldrà ajustar-se al que disposa la secció segona, Règim dels béns immobles d'interés cultural, del capítol III de la Llei 4/1998, d'11 de juny, del Patrimoni Cultural Valencià, aplicable a la categoria de monument.
  
Article 2. Els usos permesos seran tots aquells que siguen compatibles amb la posada en valor i gaudi patrimonial del bé i contribuïsquen a la consecució d'estos fins. L'autorització particularitzada d'ús es regirà segons allò que disposa l'article 18 de la Llei 4/1998, d'11 de juny, del Patrimoni Cultural Valencià.
  
Entorn de protecció:
  
Article 3. De conformitat amb el que disposa l'article 35 de la Llei 4/1998, d'11 de juny, del Patrimoni Cultural Valencià, qualsevol intervenció que pretenga abordar-se en l'entorn de protecció del monument requerirà la prèvia autorització de la conselleria competent en matèria de cultura. Esta autorització s'emetrà conforme als criteris establits en la present normativa, i en allò que no hi estiga previst, per mitjà de l'aplicació directa dels criteris previstos en l'article 39 de l'esmentada llei. La present normativa regirà amb caràcter provisional fins que es redacte el Pla Especial de Protecció del Monument i el seu Entorn, i este obtinga validació patrimonial.
  
Totes les intervencions requeriran per al seu tràmit d'autorizació la definició precisa del seu abast, amb la documentació tècnica que per la seua especificitat els corresponga, i amb la ubicació parcel·lària i el suport fotogràfic que permeta constatar la situació de partida i la seua transcendència patrimonial.
  
Article 4. Sense perjuí del que disposa l'article anterior, per mitjà d'un informe tècnic municipal sospesat es podrà derivar la no necessitat de tràmit d'autorizació previ en actuacions que se situen fora del present marc normatiu per falta de transcendència patrimonial, com és el cas de les obres i instal·lacions dirigides a la mera conservació, reparació i decoració interior d'estos immobles.
  
En estos casos, l'ajuntament comunicarà a esta administració, en el termini de 10 dies, la concessió de llicència municipal, i adjuntarà com a mínim l'informe tècnic que es menciona en el paràgraf anterior, un pla d'ubicació i el suport fotogràfic que permeta constatar la situació de partida i la seua falta de transcendència patrimonial.
  
Article 5. La contravenció del que preveuen els articles anteriors determinarà la responsabilitat de l'ajuntament en els termes establits en l'article 37 de la Llei 4/1998, d'11 de juny, del Patrimoni Cultural Valencià.
  
Article 6. Criteris d'intervenció.
  
1. Es mantindran les pautes de la parcel·lació històrica de l'entorn.
  
2. Es mantindran les alineacions històriques de l'edificació conservades fins a l'actualitat.
  
3. Els edificis tradicionals del conjunt, per l'alt valor ambiental i testimonial d'una arquitectura i tipologia que els caracteritza, han de mantindre les fatxades visibles des de la via pública, preservant i restaurant els seus caràcters originaris.
  
4. El nombre de plantes permeses és de tres altures (planta baixa més dos), sense perjuí de l'aprofitament davall coberta, i queden prohibits els semisoterranis. Els edificis que superen este nombre de plantes es regiran pel règim fora d'ordenació. A este efecte, en els supòsits que concloga la seua vida útil, o es pretenguen obres de reforma de transcendència equiparable a la reedificació, una remodelació amb eliminació de les plantes superiors, o una substitució voluntària d'estos, els seran aplicables les ordenances de protecció d'esta normativa. Tot això sense perjuí de la possible aplicació de l'article 21 de la Llei del Patrimoni Cultural Valencià a estos immobles.
  
5. L'altura de la cornisa màxima és de 10,00 metres per a tres plantes i 4,00 metres per a una planta.
  
6. Les cobertes, d'acord amb la tipologia de la zona, seran al cos principal de l'edifici, la profunditat edificable del qual oscil·larà entre 8 i 11 metres, inclinades, de teula àrab, amb pendent màxim del 35%, a dos aigües i carener d'altura màxima de 2,25 metres respecte de l'altura de la cornisa. Este requisit únicament podrà ser dispensat, amb caràcter excepcional, en aquells casos en què s'acredite l'existència d'una singular justificació històricocontextual.
  
7. Les noves edificacions s'adequaran amb caràcter estètic a la tipologia i als acabats tradicionals d'Almassora, atenent la fatxada a les disposicions següents:
  
- Ràfecs amb longitud màxima de vol de 35 centímetres.
  
- Impostes, motlures, marcs, faixes, coronades ornamentals i la resta d'elements compositius amb una longitud màxima de vol de 15 centímetres.
  
- Buits de fatxada de proporció vertical.
  
- Balcons de barana metàl·lica, amb amplària màxima de vol de 40 centímetres, 15 centímetres de cantell i longitud màxima de 1,80 metros.
  
- Les fusteries seran de fusta.
  
- Es prohibixen les persianes, excepte les persianetes exteriors enrotllables tradicionals.
  
8. L'ús permés en esta zona serà el residencial. S'admetran els següents usos, sempre que mostren la seua compatibilitat amb les arquitectures tradicionals de la zona:
  
A) Magatzems.
  
B) Locals industrials ubicats en planta baixa.
  
C) Locals d'oficina.
  
D) Ús comercial.
  
Article 7. Totes les actuacions que puguen tindre incidència sobre la correcta percepció i la dignitat en l'apreci de l'escena o paisatge urbà del monument i el seu entorn, com seria el cas de l'afecció dels espais lliures per actuacions de reurbanització, enjardinament o arbratge, provisió de mobiliari urbà, assignació d'ús i ocupacions de la via pública, etcètera, o com podria ser-ho també l'afecció de la imatge arquitectònica de les edificacions per tractament de color, implantació de rètols, marquesines, tendals, instal·lacions vistes, antenes, etcétera, o qualssevol altres de semblant caràcter i conseqüències, hauran de sotmetre's a autorització de la conselleria competent en matèria de cultura, que resoldrà d'acord amb les determinacions de la llei i els criteris de percepció i dignitat adés esmentats.
  
Queda proscrita la introducció d'anuncis o publicitat exterior que, en qualsevol de les seues accepcions, irrompa en la dita escena urbana, excepte la d'activitats culturals o esdeveniments festius que, de manera ocasional, reversible i per temps limitat sol·licite i obtinga autorització expressa.
  
Article 8. Per a la realització d'obres en les parcel·les i en els immobles situats sobre estes, on es troben ubicats el castell i les muralles, el promotor haurà d'aportar un estudi previ firmat per un tècnic competent en arqueologia als efectes de l'article 62 de la Llei del Patrimoni Cultural Valencià.
  
Article 9. En qualsevol intervenció que afecte el subsòl de l'immoble o el seu entorn de protecció, hi serà d'aplicació el règim tutelar establit en l'article 62 de la Llei 4/1998, d'11 de juny, del Patrimoni Cultural Valencià, per a la salvaguarda del patrimoni arqueològic.